

 **R E P U B L I K A H R V A T S K A**

 **DUBROVAČKO NERETVANSKA ŽUPANIJA**

 **GRAD DUBROVNIK**

 **Stožer civilne zaštite Grada Dubrovnika**

 Dubrovnik, lipanj 2017.g

**Ratna djelovanja i terorizam**

Procjena posljedica od ratnih djelovanja i terorizma izrađuje se na temelju izvoda iz procjene Ministarstva obrane i Ministarstva unutarnjih poslova.

***Opasnosti od ratnih djelovanja***

Na temelju prosudbe prostora, prijetnji i rizika, može se zaključiti da trenutačno protiv Republike Hrvatske nije i da u dužem vremenskom razdoblju neće biti izražena neposredna konvencionalna prijetnja, premda se ona ne smije u potpunosti isključiti.

Mala je vjerojatnost da će se u nastupajućem razdoblju razviti konvencionalni sukob u kojem će područje Republike Hrvatske biti dio većeg ratišta.

Grad Dubrovnik svojim geografskim položajem, konfiguracijom terena i ostalim prirodnim datostima posjeduje gospodarske i društvene mogućnosti za uključivanje u gospodarske tokove šireg okruženja. Međutim današnji nivo i struktura gradskog gospodarstva ukazuje na veoma skromnu i nerazvijenu osnovu, što je pored ostalih faktora, u najvećoj mjeri i posljedica ratnih zbivanja.

***Ugroza od minskoeksplozivnih i neeksplodiranih ubojnih sredstava***

Na području Grada Dubrovnika nema područja ugroženog minskoeksplozivnim i neeksplodiranim ubojnim sredstvima.

***Opasnost od terorizma***

Na globalnoj razini posebno je izražena prijetnja međunarodnog terorizma, koji daje novu dimenziju svim ostalim oblicima transnacionalnih prijetnji, a može prouzročiti i konvencionalne sukobe.

Terorizam je u vrlo kratkom vremenu i s nedvojbeno velikim učinkom uspio ugroziti sigurnost svih demokratskih društava, ostvarujući prvi u nizu svojih ciljeva – stvaranje osjećaja nesigurnosti u populaciji ciljanih država.

Potencijalnu opasnosti od terorizma predstavljaju objekti gdje se okuplja veći broj ljudi kao što su škole, bolnice, klubovi i sl., potrebno je poduzeti mjere sigurnosti u objektima na način da svaka institucija za sebe razradi Planove sigurnosti, Planove postupanja u slučaju dojave o podmetanju ili pronalasku eksplozivnog sredstva. Popis mjesta gdje se okuplja veći broj ljudi u gradu Dubrovniku nalazi se u tablici 14. u Prilogu A, Položaj i karakteristike područja, Procjene.

Akcijski plan za prevenciju i suzbijanje terorizma predstavlja pristup ukupne koordinacije državnog i društvenog djelovanja kao i pristup i okvir djelovanja Republike Hrvatske prema terorizmu. On predstavlja detaljno razrađene postavke i mjere navedene u Nacionalnoj strategiji za prevenciju i suzbijanje terorizma (NN br. 139/08.), kako na državnoj razini tako i u Gradu Dubrovniku. Akcijski plan se sastoji i u njemu je razrađeno sedam funkcionalnih kategorija koje obuhvaćaju:

* prevenciju od terorizma;
* suzbijanje terorizma;
* zaštitu od terorizma;
* saniranje štete i oporavak od terorističkog napada;
* pravna infrastruktura, kazneni progon i procesuiranje;
* osposobljavanje, trening i edukacija za protuterorističko djelovanje i
* međuresorska koordinacija i međunarodna suradnja.